Mieliemeel-worsies op stokkiesLewer 8 250 ml (140 g) snowflake-koekmeel 15 ml bakpoeier 1 ml sout 160 ml (120 g) mieliemeel 30 ml suiker 1 ekstragroot eier 200 ml melk 30 ml kookolie 8 weense worsies kookolie vir diepbraai 8 dun houtstokke 1. Sif meel, bakpoeier en sout saam. Voeg mieliemeel en suiker by. 2. Klits eiers, melk en olie saam. Voeg by droë bestanddele en meng goed tot beslag glad, dik en klontvry is. Laat sowat 20 minute staan. 3. Verhit olie in ‘n klein swaarboomkastrol. 4. Doop elke worsie in beslag en dompel versigtig in warm olie. Diepbraai in matige olie tot goudbruin. Skep uit olie en dreineer op papierhanddoek. Steek ‘n houtstok in elke worsie en bedien dadelik met tamatiesous indien verkies. Wenke: Toets die olie deur ‘n bietjie beslag daarin te giet om seker te maak dat dit warm genoeg is vir braai. Resep oorspronklik gepubliseer in Die Uitsonderlike Snowflake versameling Uitgewer: RandomHouseStruik Prys: R180-00* *Prys onderhewig aan verandering